ธ.ก.ส. ผ่อนผันการส่งชำระเงินฝากสงเคราะห์ชีวิต เพื่อบรรเทาความเดือดร้อนจากผลกระทบการแพร่ระบาดของ COVID-19
ธ.ก.ส. ผ่อนผันการส่งชำระเงินฝากสงเคราะห์ชีวิต เพื่อบรรเทาความเดือดร้อนจากผลกระทบการแพร่ระบาดของ COVID-19 นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้ออกมาตรการช่วยเหลือลูกค้าผู้ฝากเงินสงเคราะห์ชีวิต โดยขยายระยะเวลา ผ่อนผันการส่งชำระเงินให้กับลูกค้าผู้ถือกรมธรรม์ที่ครบกำหนดส่งชำระตั้งแต่วันที่ 1 มีนาคม 2563 ถึง 30 มิถุนายน 2563 แบบอัตโนมัติ ของผลิตภัณฑ์ ธ.ก.ส. มอบรัก ธ.ก.ส ทวีรัก 99 ออกไปเป็น 90 วันจากเดิม 31 วันและ ธ.ก.ส. ทวีรัก ฌปก ธ.ก.ส. เพิ่มรัก ออกไปเป็น 3 เดือนจากเดิม 2 เดือน ทั้งนี้ ลูกค้ายังคงได้รับความคุ้มครองอย่างต่อเนื่อง ธนาคารจะส่งข้อความ SMS เพื่อทราบมาตรการและวันสิ้นสุดระยะผ่อนผัน ตามระยะเวลาที่ขยายสามารถติดต่อชำระผ่าน A-Mobile หรือที่ ธ.ก.ส.ทุกสาขา ทั้งนี้เพื่อบรรเทาความเดือดร้อนจากผลกระทบการแพร่ระบาดของ COVID-19สำหรับผลิตภัณฑ์เงินฝากสงเคราะห์ชีวิต คือ ผลิตภัณฑ์ลักษณะคล้ายการประกันชีวิตที่ช่วยสร้างภูมิคุ้มกันทางการเงินให้กับเกษตรกรและครอบครัวเกษตรกร โดยเงื่อนไขความคุ้มครองและสิทธิประโยชน์ต่างๆ ขึ้นอยู่กับผลิตภัณฑ์เงินฝากสงเคราะห์ชีวิตแต่ละผลิตภัณฑ์